Market Timing P.M. – บล.กสิกรไทย
Support : 1730, 1720 Resistance : 1740, 1750 SET เคลื่อ …
3 ก.ค. 2562

Support : 1730, 1720
Resistance : 1740, 1750
SET เคลื่อนไหวอยู่ระหว่าง 1729-1739 ขณะที่ ปิดตลาดในช่วงเช้าอยู่ที่ระดับ 1738.25 จุด เพิ่มขึ้น 6.02 จุด หรือ +0.35% ด้วยมูลค่าการซื้อขายรวม 3.07 หมื่นล้านบาท
เช้านี้ SET ยังคงสามารถประคองตัวเหนือแนวรองรับบริเวณ 1730 และเกิดการยกตัวเด้งกลับ ในขณะที่ด้านสัญญาณของ MACD ระดับวัน เริ่มอ่อนแรงลงเข้าทดสอบ Signal line อีกทั้งด้านสัญญาณของ RSI แกว่งตัวในเขตซื้อมาก เริ่มมีความเสี่ยงที่จะเกิดการพักตัวลงในช่วงสั้น โดยยังคงมีระดับแนวรองรับที่บริเวณ 1730 และ 1720 ซึ่งน่าจะเป็นการสะสมกำลังเพื่อยกตัวขึ้นต่อได้ โดยมีระดับแนวต้านที่ 1740 และ 1750 ตามลำดับ
ANAN ระดับวัน หลังจากที่ราคาได้อ่อนตัวลงมาทดสอบขอบล่างของช่องขนาน ก็ได้มีการแกว่งตัวขึ้นตามขอบล่างของช่องขนาน โดยล่าสุด ราคาได้ยกตัวข้ามผ่านแนวเส้นกด พร้อมด้วย vol ที่เพิ่มสูงขึ้น ด้านสัญญาณของ MACD มีการไต่ระดับขึ้นเหนือ Signal line ในแดนบวก สร้างโอกาสที่ราคาจะสามารถยกตัวขึ้นต่อ แนะซื้อเก็งกำไร โดยมีเป้าหมายการทำกำไรที่บริเวณ 4.1 และมีระดับแนวต้านถัดไปที่บริเวณ 4.26 ขณะที่ใช้การถอยตัวหลุด 3.82 เป็น stop loss